
REPUBLIKA HRVATSKA                                          		        Broj: 2/St-93/2015-12
TRGOVAČKI SUD  U OSIJEKU
STALNA SLUŽBA  U 
SLAVONSKOM BRODU
Trg pobjede 13
35000 Slavonski Brod

                                             U  I M E  R E P U B L I K E  H R V A T S K E !

      R J E Š E N J E

	TRGOVAČKI SUD U OSIJEKU, STALNA SLUŽBA U SLAVONSKOM BRODU, po sucu toga suda Davorinu Pavičić, u stečajnom predmetu predlagatelja FINA  RC OSIJEK, Podružnica Slavonski Brod, Petra Krešimira IV 20, povodom prijedloga za otvaranje stečajnog postupka nad dužnikom MIJO I ZDRAVKO MARKUŠIĆ, vl. AUTOPRAONICA, OIB: 30996911114, Pakrac, A. Cesarca 26, dana 14. ožujka 2018.

r i j e š i o     j e

1. Obustavlja se postupak po prijedlogu FINE RC Osijek od 06. svibnja 2015.  za otvaranje stečajnog postupka nad dužnikom MIJO I ZDRAVKO MARKUŠIĆ, vl. AUTOPRAONICA, OIB: 30996911114, A. Cesarca 26, Pakrac.
1. Nalaže se dužnicima MIJI I ZDRAVKU MARKUŠIĆU, da solidarno naknade trošak privremene stečajne upraviteljice Sanje Mišević u iznosu od 6.000,00 kn bruto na ime nagrade te 422,00 kn materijalnoga troška, i isti uplate na broj žiro – račun broj HR2923600003115813090, Zagrebačka banka, u roku od 8 dana.
1. Nalaže se MIJI I ZDRAVKU MARKUŠIĆU da solidarno naknade trošak financijske agencije za podnošenje prijedloga za otvaranje stečajnog postupka u iznosu od 175,00 kn u roku od 8 dana na žiro – račun broj HR4223900011100017042, model: HR05, poziv na broj: 7524005 – 30996911114.

Obrazloženje


FINA RC OSIJEK podnijela je prijedlog za otvaranje stečajnog postupka temeljem članka 49. st. 2. Zakona o financijskom poslovanju i predstečajnoj nagodbi. 
U prijedlogu navodi da je dužnik dana 03. ožujka 2015. podnio prijedlog za otvaranje skraćenog postupka predstečajne nagodbe, a kako u ostavljenom roku nije dostavio traženu dokumentaciju odnosno dopunio prijedlog za otvaranje postupka predstečajne nagodbe to je nagodbeno vijeće sukladno čl. 49. st. 1. toč. 4. Zakona o financijskom poslovanju i predstečajnoj nagodbi odbacilo prijedlog dužnika za otvaranje postupka predstečajne nagodbe, a budući da postoje razlozi za otvaranje stečajnog postupka jer dužnik ima u razdoblju duljem od 60 dana evidentirane neizvršene osnove za plaćanje, pa su ispunjeni uvjeti temeljem čl. 4. st. 9. Stečajnog zakona, što je vidljivo iz potvrde FINE. 

Svojim rješenjem St-93/15-9 od 07. veljače 2018. sud je pokrenuo prethodni postupak radi utvrđivanje uvjeta za otvaranje stečajnog postupka nad dužnikom te je postavio i imenovao privremenu stečajnu upraviteljicu Sanju Mišević iz Osijeka, L. Jagera 24, s nalogom da dostavi izvješće da li postoje razlozi za otvaranje stečajnog postupka te da li postoje naplativa potraživanja, odnosno postoji li imovina dostatna za pokriće troškova stečajnog postupka, stečajna upraviteljica je sačinila izvješće iz koje proizlazi da stečajni dužnik nema dugovanja te da je samo četiri dana bio u blokadi u posljednjih šest mjeseci. Iz potvrde FINE o blokadi računa od 06. ožujka 2018. proizlazi da je u posljednjih šest mjeseci dužnik bio u blokadi četiri dana, nepodmirene obveze na dan izdavanja potvrde iznose 0 kuna. Kako je dužnik postao solventan tj sposoban za plaćanje sud je postupak obustavio, a troškove provedenog postupka dužni su naknaditi dužnici temeljem čl. 128. st. 9. Stečajnog zakona.

Trošak privremene stečajne upraviteljice određen je sukladno Uredbe o kriterijima i načinu obračuna i plaćanja nagrade stečajnim upraviteljima (NN 105/2015), čl. 4. u iznosu od 6.000,00 kn bruto, vodeći račun o složenosti poslova koje je stečajna upraviteljica obavila, također je priznao i naknadu troškova dolaska Sl. Brod – Osijek, 186 kilometara x 2,00 kn jednako je 372,00 kn, te cestarina 35,00 kn u jednom smjeru, odnosno 70,00 kn u oba smjera što ukupno čini 422,00 kn.

Sukladno pravilniku o vrsti i naknade troškova Financijske agencije u predstečajnom postupku i o visini naknade troškova Financijske agencije za podnošenje prijedloga za otvaranje stečajnog postupka NN 106/2015, čl. 3. određena je naknada u iznosu od 140,00 kn + PDV 22% što iznosi 175,00 kn.



U Slavonskom Brodu 14. ožujka  2018.



S u d a c:

		   			            	      Davorin Pavičić


NAPUTAK O PRANVOM LIJEKU:
Protiv ove odluke dopuštena je žalba 
Visokom trgovačkom sudu u Zagrebu u
roku od 8 dana po prijemu prijepisa ove
odluke putem ovoga suda u 3 primjerka.








DNA:
1. Dostaviti MIJO I ZDRAVKO MARKUŠIĆ, vl. AUTOPRAONICA, 
Pakrac, A. Cesarca 26
2. FINA
3. e-Oglasna ploča

